Net so seker as wat Amerika ’n dekade later nie geaarsel het om eerstens teen Saddam Hoessein (Irak), daarna Muammar Ghaddafi (Libië) en Bashar al-Assad (Sirië) op te tree nie, net so seker sou Suid-Afrika nie gespaar word nie. Die Clinton-regering was gereed vir ’n volskaalse aanslag sou daar nie aan sy eise voldoen word nie.
En nou, na De Klerk se verraad 24 jaar gelede, het die Amerikaanse ambassade in Gaborone op 27 Julie 2016 vir die eerste erken dat hy nie net ’n militêre- en lugmagbasis in Botswana het nie, maar terselfdertyd ook aangekondig dat planne vir die opstel van ’n miltêre spergebied oor Suider-Afrika reeds in ’n gevorderde stadium is. Voorts sal daar nou deurgaans ’n swaar militêre teenwoordigheid by die basis gehandhaaf word om konfliksituasies wat mag ontstaan, te hanteer.
”Nogtans is daar baie geldelike gewin op die spel om SA juis nou te destabiliseer. Ons het dit reeds beleef met die aanblaas van stakings, die Marikana-insident wat ooglopend die palatina pryse moes opjaag, ens.
“Projekteer ons nou die grafiek vorentoe, wys dit duidelik dat die toekoms van die ANC in ’n moeras van slyk en dryfsand vasgeval het waarin hy besig is om weg te sink. Zuma se verklaring dat hy sal regeer tot Christus weer kom, vervaag by die dag en binnekort sal hy sy heerskappy sleg deur die loop van die geweer kan afdwing. Polities bly daar vir hom dus nog net enkele bloedige keuse oor: kondig ’n noodtoestand af, kanselleer alle verdere verkiesing en verklaar homself tot diktator. Hy het ons mos reeds daaroor ingelig: “As ek oor doktorale magte beskik het, sou ek die land binne weke kon regruk!”
“Zuma se oorname by Mbeki het geskied onder die voorskrifte en reëls van die CIA en MI6. Maar toe kry hy ’n ‘aanbod’ van die Guptas wat hy nie kon weier nie, en die dag toe hy dit aanvaar, het hy ook sy eie doodvonnis geteken.
“So het hy byvoorbeeld in sy ooreenkoms met die Guptas vir die bou van die Gautengse e-tolstelsel, aan hulle die staatspensioenfonds as waarborg gegee. Maar hy het nie daarmee rekening gehou dat die publiek nie gaan saamspeel en opdok nie, en nou wil die Guptas hulle pond vleis hê! Zuma het dus geen ander keuse as om op die pensioenfonds beslag te lê nie.
“Hy het ook 14 miljoen werksgeleenthede belowe waarvan niks gekom het nie. Daaroor is die massa werklose jeug al ’n geruime tyd in opstand. Daar is ‘n gesegde dat die jeug die toekoms bepaal; en die persentasie van ’n volk se jeug is ’n aanduiding van sy stabiliteit. Maar wanneer die jeugdiges die 36% kerf oorskry (ouderdom tussen 16 en 35) en daar vir hulle geen toekoms is nie, bevorder dit burgerlike opstand of revolusie. Met elke persentasie punt bo 36% verhoog die kanse eksponensieel vinniger, en wanneer jy oor die 40% kom, is revolusie basies feitlik onafwendbaar.
”Die maklikste om ’n land baie vinnig totale beheer te laat verloor, is om die elektrisiteitstoevoer af te sny. Op dag een sal dinge maar net gewoonweg aangaan, want almal is reeds gewoond daaraan om tydelik sonder kragtoevoer te wees. Maar op dag twee kom die jonge heer Sipho by die outobank aan, want hy het ’n Krismisbonus ontvang en wil feesvier, maar nou is die outobank ‘dood’. Die taxi wil Sipho ook nie ’n lift gee nie. want Shipo kan nie betaal nie, en so werk die verkeersligte ook nie omdat daar geen krag is nie en skielik is alles rondom Sipho in chaos. Nou raak sy ore warm en hy en Jafta en Klaas en Josef besluit om by die drankwinkel (waar niemand is nie, want hulle het nie meer krag of brandstof nie) in te breek en vir hulle ’n paar bottels drank te neem, Sara en Josafien besluit net daar dat hulle nie die geleentheid gaan mis nie en gaan vat vir hulle ook maar ’n ietsie by die winkel langsaan — ’n draadloos en ’n televisiestel. En van daardie oomblik af verdwyn wet en orde in die rainbow nation.
”’n Revolusie in Suid-Afrika is onafwendbaar, maak nie saak hoe daarna gekyk word nie, en met alles wat nou in die land aangaan, is die tyd oorryp daarvoor.